TGPRO ตั้งบ.ย่อยใหม่ “เวิลด์คลาสสมาร์ทฟาร์ม” หวังขยายโอกาสทางธุรกิจรับ “เกษตรดิจิตอล 4.0”
TGPRO ตั้งบ.ย่อยใหม่ “เวิลด์คลาสสมาร์ทฟาร์ม” หวังขยายโอกาสทางธุรกิจรับ “เกษตรดิจิตอล 4.0”
31 ต.ค. 2561

บริษัท ไทย-เยอรมัน โปรดักส์ จำกัด (มหาชน) หรือ TGPRO เปิดเผยว่า ที่ประชุมคณะกรรมการบริษัทเมื่อวานนี้ (30 ต.ค.) อนุมัติจัดตั้งบริษัทย่อยแห่งใหม่ภายใต้ชื่อบริษัท เวิลด์ คลาส สมาร์ท ฟาร์ม จำกัด ทุนจดทะเบียน 3 ล้านบาท โดยบริษัทถือหุ้น 99.50% ซึ่งคาดว่าจะสามารถจัดตั้งบริษัทย่อยได้ภายใน 30 วันนับจากวันที่ประชุมคณะกรรมการบริษัทมีมติอนุมัติ
โดยการจัดตั้งบริษัทย่อยดังกล่าวมีวัตถุประสงค์เพื่อขยายโอกาสทางธุรกิจ โดยมีวัตถุประสงค์ในการดำเนินธุรกิจด้านการเกษตร ตั้งแต่การเตรียมการเพาะปลูก การบริหารจัดการด้วยเทคโนโลยีสมัยใหม่ การแปรรูปผลผลิต จนถึงการจัดจำหน่ายทั้งในประเทศและต่างประเทศ ในรูปแบบโครงการ “เกษตรดิจิตอล 4.0” อีกทั้งดำเนินการขาย และ/หรือ ให้เช่าที่ดิน เพื่อใช้ประโยชน์สำหรับการเกษตร และ/หรือ เพื่ออยู่อาศัย
ทั้งนี้ บริษัทได้จัดจ้างที่ปรึกษาทางการเงิน โดยนายจักรกฤษณ์ เลาหประสิทธิ์ บริษัท เจวีเอส ที่ปรึกษาการเงิน จำกัด ศึกษาความเป็นไปได้ของธุรกิจการเกษตร ตลอดจนรูปแบบการลงทุน